04 nov.
Projektijuht Ege Meister ja infotehnoloogia ainete õpetaja Kaupo Nõlvak viibisid 25. kuni 28. oktoobrini 2019 Erasmus+ projekti nr. 2019-1-IT02-KA201-062448 „MAKerspaces for INnovation in TEACHing practices“ ehk MAKINTEACH esimesel projektijuhtide kohtumisel Bormujos, Andaluusias, Hispaanias. Käesoleva aasta septembris alanud projektis osalevad koolid ja organisatsioonid Itaaliast, Hispaaniast, Bulgaariast ja Eestist. Esimesel projektikohtumisel oli võõrustajaks Bormujos, Lõuna-Hispaanias asuv Instituto De Educación Secundaria Juan Ciudad Duarte. Kuna tegemist oli esimese kokkusaamisega, siis tutvustasid partnerid ennast ja oma kooli või organisatsiooni. Projektijuht andis üksikasjaliku kokkuvõtte projekti peamistest eesmärkidest ja neid toetavast tegevusplaanist. Kinnitati järgmiste kohtumiste ajakava ja õpetajate koolituse olulisemad ülesanded.
Juba õige pea – detsembrikuus – sõidavad igast riigist kolm õpetajat Itaaliasse, et seal toimuval koolitusel õppida kasutama 3D kujundamist igapäevaste õppematerjalide valmistamisel.
Järgmine projektijuhtide kohtumine toimub märtsis 2020 meie juures.
Loe projekti kohta lähemalt: MAKerspaces for INnovation in TEACHing practices
Foto: Ege Meister, erakogu. Projektijuhid.